እነሱ እንደ ዓዲስ ዓመት ባይቀበሉትም እንደ ባጀት መያዢያነት ግን ይጠቀሙበታል እናም እንደ አዲስ ዓመት በሚቀበሉት እና በሚያከብሩት የአብዛኞቹን የኢኮኖሚ አቅም የሚፈታተኑ የዋጋ ጭማሬዎች ከዛሬ ጀምሮ ተግባራዊ ሆነዋል፡፡ ሀምሳ ሊትር 95 ቁጥር ነዳጅ ዘይት ይሸጥ ከነበረበት 45 ሳዑዲ ሪያል ወደ 102 ሳዑዲ ሪያል አሻቅቧል ፡፡ አብዛኛው ሰው የሚጠቀምበት 91 ቁጥር የመኪና ነዳጅ ደግሞ 50 ሊትሩ 37 ሪያል ይሽጥ ከነበረበት 68 ሳዑዲ ሪያል ገብቷል ፡፡ በማንኛውም ሸቀጣ ሸቀጥም ሆነ አገልግሎት ላይ ደግሞ የ 5 በመቶ ጨምሯል ፡፡ አቶ ቢኒያም ክፍሌ እንደታዘቡት የውጭ ሀገር ዜጋውን ያስቆዘመውን ያህልም ባይሆን የዋጋ ጭማሪው ሳዑዲዎቹንም አላረካም፡፡
